Diari Oficial de la Generalitat Valenciana


Sumari del DOGV 5867, del 10-10-2008 (2008/11749)

Aprobación definitiva de la modificación puntual del PGOU de Onda en C/ Cervantes y C/ Ronda.
---------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11070


Data del document
:   03-10-2008

Organisme emissor
:   Ajuntament d'Onda

Tipus de document
:   Acord

Descriptors 

:   * Onda
    * pla d'urbanisme
    * administració local

Aprobación definitiva de la modificación puntual del PGOU de Onda en C/ Cervantes y C/ Ronda. [2008/11692]  
El Ple de l'Ajuntament, en la sessió ordinària del dia 1 de setembre de 2008, va adoptar, entre altres, l'acord següent:  
«1.15. Proposta d'aprovació definitiva de la modificació puntual número 1/2008 del Pla General d'Ordenació Urbana (PGOU) en la zona U-2, carrer Cervantes i carrer Ronda.  
A proposta de l'alcalde el Ple, per unanimitat, acorda ratificar la inclusió, en l'orde del dia d'aquesta sessió, la proposta d'acord del dia 20 d'agost de 2008, la qual ha sigut dictaminada hui en comissió informativa, i que diu:  
"Juan Miguel Salvador Pérez, tinent alcalde delegat de l'Àrea d'Urbanisme i Medi Ambient, fent ús de les facultats que m'han sigut delegades mitjançant la Resolució de l'Alcaldia número 2026/2007, de 29 d'agost.   
Vist que la Comissió Territorial d'Urbanisme de Castelló, en la sessió de 25 de juliol de 1994, va acordar aprovar definitivament la revisió del Pla General d'Ordenació Urbana d'Onda, pel que fa als àmbits classificats com a sòl urbà i sòl urbanitzable programat UP-3, després d'homologar l'esmentat PGOU a la Llei 6/1994, de 15 de novembre, Reguladora de l'Activitat Urbanística (LRAU) mitjançant l'acord de la referida comissió de 22 de juliol de 1998.  
Vist el document Modificació Puntual del PGOU número 1/2008, de març de 2008, promogut per l'Ajuntament d'Onda i redactat per l'arquitecte municipal per a la corresponent tramitació, que afecta el carrer Cervantes i el carrer Ronda.  
Vist l'Acord plenari de data 26 de maig de 2008, pel qual es va aprovar l'exposició pública de la referida modificació puntual pel termini d'un mes, després de publicar l'anunci en el Diari Oficial de la Generalitat Valenciana (19.06.2008) i en el diari Mediterráneo (04.06.2008), sense que els interessats hagen presentat al·legacions en el corresponent termini.   
Atés que la modificació proposada no suposa cap canvi en l'ordenació estructural del PGOU, sense que s'incremente l'aprofitament lucratiu privat ni que es desafecte el sòl de destí públic, ni que siga necessària l'adopció de les mesures compensatòries de l'article 94.2 de la Llei 16/2005, de 30 de desembre, Urbanística Valenciana (LUV).  
Atés que la modificació proposada incideix sobre els elements integrants de l'ordenació detallada, en afectar la xarxa secundària de reserves de sòl dotacional públic (art. 59 de la LUV) i a la regulació de les condicions edificatòries sobre rasant i assignació d'usos (art. 60 de la LUV).  
Vistos els informes favorables dels serveis tècnics municipals.   
Atesos els articles 83 i 94 de la LUV en relació amb els articles 223 i 326 del Decret 67/2006, de 12 de maig, del Reglament d'Ordenació i Gestió Territorial i Urbanística (ROGTU), relatius al procediment de tramitació i aprovació de les modificacions puntuals de PGOU que no afecten ordenació estructural.  
Atés que l'òrgan competent per a aprovar definitivament l'esmentada modificació és el Ple de l'Ajuntament, com a òrgan competent per a l'aprovació que pose fi a la tramitació municipal dels plans a l'empara de l'article 22.2 c) de la Llei 7/1985, de 2 d'abril, de Bases del Règim Local, modificada per la Llei 8/2007, de 28 de maig, del Sòl.   
Propose:   
Primer. Aprovar definitivament la Modificació Puntual Número 1/2008 del Pla General d'Ordenació Urbana d'Onda (U-2, c. Cervantes i c. Ronda), conforme a la documentació promoguda per l'Ajuntament d'Onda i datada al març de 2008, als efectes de:   
Prolongar el carreró transversal al carrer Cervantes fins al carrer Isabel la Catòlica, dotant-lo d'una major amplària i creant un eixamplament en la trobada entre ambdós vials, atés que l'amplària actual és insuficient per a suportar el grau d'edificació permés.  
Unificar les altures a quatre i cinc plantes, segons les previsions del planejament vigent respecte del carrer Ronda i del carrer Cervantes, respectivament, per raons de coherència amb les condicions de l'entorn urbà, procurant una altura de cornisa homogènia de les edificacions.  
Modificar les normes urbanístiques per a permetre la propietat particular sota la superfície del sòl de domini públic del carreró transversal al carrer Cervantes, situat en la confluència de l'esmentat carrer i avinguda del País Valencià, a fi d'optimitzar la dotació d'aparcaments de la zona amb l'ús privatiu del subsòl i millorar la funcionalitat dels carrers afectats, descongestionant la zona.  
Segon. Remetre l'expedient a la conselleria competent en urbanisme, en els termes que disposa l'article 326 del ROGTU, amb caràcter previ a la publicació en el Diari Oficial de la Comunitat Valenciana.  
Tercer. Disposar la publicació del present acord en el Diari Oficial de la Comunitat Valenciana, una vegada realitzat el tràmit de l'apartat anterior."  
L'alcalde, com que no s'hi produeix cap intervenció, sotmet a votació la proposta, la qual es aprovada per majoria absoluta.»  
Onda, 3 d'octubre de 2008.- El tinent alcalde de l'Àrea d'Urbanisme i Medi Ambient: Juan Miguel Salvador Pérez.